[{"text_idx": "#000003", "text": "Mae Bethan Pell, sy\u2019n fyfyriwraig PhD yn DECIPHer, yn myfyrio ar ei phrofiad o gymryd rhan yn y gystadleuaeth Three Minute Thesis ( 3MT\u00ae), lle cyflwynodd ar ei hymchwil ar Drais a Cham-drin gan Blant at Rieni (CAPVA) Rhybudd \u2013 fe enillodd hi!"}, {"text_idx": "#000005", "text": "Mae 3MT\u00ae yn gystadleuaeth lle mae myfyrwyr PhD o bob rhan o\u2019r brifysgol yn cael eu herio i gyflwyno eu PhD mewn dim ond 3 munud, gan ddefnyddio un sleid yn unig! Er mwyn gwneud hyn hyd yn oed yn anoddach, mae\u2019n rhaid i chi gyfleu\u2019ch PhD yn gryno i gynulleidfa leyg, anacademaidd. Mae hyn yn golygu na fyddai gan y gynulleidfa ddealltwriaeth sylfaenol o\u2019n meysydd, felly ni chaniateir iaith gymhleth na jargon! Ni chewch fynd dros dri munud, chwaith \u2013 maen nhw\u2019n eich amseru, ac os ewch chi dros yr amser hwnnw, byddwch yn cael eich gwahardd o\u2019r gystadleuaeth. Brawychus, onid ydyw?!"}, {"text_idx": "#000008", "text": "Roeddwn i\u2019n teimlo\u2019n ofnadwy o nerfus ar y diwrnod, i\u2019r graddau fy mod wedi colli\u2019r bws gan \u2018mod i\u2019n mynd drosto yn fy mhen!"}, {"text_idx": "#000010", "text": "Yr holl baratoi (ac ymarfer)"}, {"text_idx": "#000011", "text": "Roedd yr Academi Ddoethurol, sy\u2019n trefnu digwyddiad Prifysgol Caerdydd, yn amhrisiadwy wrth baratoi ar gyfer 3MT\u00ae. Fe wnaethant roi llawer o syniadau ac awgrymiadau ymarferol ar sut i baratoi. Gwnaethant argymell ysgrifennu naratif tebyg i stori, gyda dechrau, canol a diwedd clir a oedd yn amlygu pwysigrwydd ac effaith a ddymunir ein hymchwil. Fe wnaethant awgrymu defnyddio \u2018bachyn\u2019 cychwynnol, agoriad bachog a fyddai\u2019n dal y gynulleidfa a\u2019u tynnu i mewn i\u2019n sgyrsiau. Rhoddon nhw feini prawf y beirniaid i ni, felly roedden ni\u2019n gwybod beth fydden nhw\u2019n chwilio amdano ar y diwrnod a chawsom fynediad at sgyrsiau\u2019r llynedd, i roi rhywfaint o ysbrydoliaeth i ni."}, {"text_idx": "#000012", "text": "Yn olaf, cawsom gyfle i fynychu sesiwn adborth gyda\u2019n cyd-gyfranogwyr. Hwn oedd y mwyaf defnyddiol ac rwy\u2019n credu ei fod wedi bod hyn yn allweddol i fy llwyddiant, mewn gwirionedd \u2013 nid wyf yn credu y byddai fy nghyflwyniad wedi bod hanner cystal heb gefnogaeth ac adborth y cydlynydd 3MT\u00ae a\u2019m cyd-gyfoedion. Fe wnes i adael y sesiwn gan wybod bod yn rhaid i mi wella fy \u2018machyn\u2019 a chyfleu effaith fy ymchwil. Yna, treuliais lawer o amser (ac rwy\u2019n golygu llawer o amser) yn mireinio hyn! Pan oeddwn i\u2019n meddwl bod fy sgript yn berffaith, bues yn ei ymarfer drosodd a throsodd, i deulu, ffrindiau a chyfoedion."}, {"text_idx": "#000013", "text": "Pam ydw i\u2019n gwneud hyn eto?!"}, {"text_idx": "#000015", "text": "Roedd sawl adeg yn ystod y cyfnod paratoi pan aeth fy nghymhellion cychwynnol dros gymryd rhan fynd yn angof ac roeddwn i\u2019n meddwl tybed beth oedd wedi dod drosta\u2019 i."}, {"text_idx": "#000019", "text": "Roedd y digwyddiad ei hun yn anhygoel. Roedd yn rhyfeddol gweld fy nghyd-fyfyrwyr PhD yn bresennol. Roeddwn i\u2019n teimlo fy mod i wedi cael fy ysbrydoli gan bob un ohonyn nhw a\u2019r ymchwil eithriadol roedden nhw i gyd yn ei wneud. Doeddwn i ddim yn gallu credu fy mod i wedi ennill, roedd yn gymaint o sioc ond roeddwn i wrth fy modd \u2013 gallwch weld hynny o\u2019m gwe\u0302n fawr yn y llun? Roedd cymaint o gyflwyniadau da, felly roeddwn i\u2019n teimlo\u2019n lwcus iawn ac rwy\u2019n gyffrous i wario\u2019r wobr o \u00a3250 \u2013 efallai rhywbeth moethus na fyddwn i\u2019n ei brynu i fi fy hun i ddathlu fel arfer; efallai sbectol haul arbennig?!"}]